No more Klopp! Arne Slot a anunțat când o va prelua pe Liverpool
După opt ani și jumătate, Jurgen Klopp pleacă de la Liverpool.
Neamțul a anunțat în timpul actualei stagiuni că sezonul 2023/24 va fi ultimul la cârma ”cormoranilor”. Liverpool s-a mișcat repede și i-a găsit deja înlocuitor lui Klopp: olandezul Arne Slot.
No more Klopp! Arne Slot a anunțat când o va prelua pe Liverpool
Născut la Bergentheim, Slot o antrenează pe Feyenoord din iulie 2021 și a mărturisit că în cel mai scurt timp va fi oficializată numirea sa la trupa de pe ”Anfield”.
”Încă nu e totul chiar gata, dar e vorba doar de o chestiune de câteva zile. Încă nu a fost comunicat, dar se va întâmpla cu siguranță”, a spus Arne Slot într-o conferință de presă, citat de publicația GOAL.
Arne Slot a mai antrenat de-a lungul carierei sale la AZ Alkmaar (2019-2020) și a fost interimar la SC Cambuur (2016-2017). Pe Feyenoord o antrenează din iulie 2021 și ar mai fi avut contract valabil până în 2026.
E gata! Unde va antrena Jurgen Klopp după ce se va despărți de Liverpool
Publicația Kicker, citată de jurnaliștii englezi de la GOAL, susține că Jurgen Klopp este principala țintă pentru FC Bayern Munchen. ”Bavarezii” vor să-l aștepte pe neamț în 2025 și să instaleze, prin urmare, pentru următorul sezon, un interimar, asta după ce va pleca în iunie actualul antrenor, Thomas Tuchel.
- În Bundesliga, Jurgen Klopp a mai antrenat la FSV Mainz și Borussia Dortmund
Cum arată clasamentul Premier League
Urmăriți SPORT.RO și pe Google News